  Анжелика Тихонова Майя Бывальцева Удмуртиысь асмылкыдчиос историяя но лулчеберетъя 414 синпелетъёсты утялтозы. 15-24 оштолэзе Россиысь вань улосвылъёсын «Всероссийский день заботы о памятниках истории и культуры» огъяросси ужрад ортчоз. Со сярысь элькун тӧролэн но кивалтэтлэн пресс-службазы ивортӥз. Ижкарын субботник 18-тӥ оштолэзе, Снпелетъёсты но исторен герӟаськем интыосты утёнъя калыккуспо нуналаэ, Кузебай Герд нимо йӧскалык музейлэн интывылаз ортчоз. Отын ужасьёс но асмылкыдчиос (волонтёръёс) азбарысьтыз лымыез куялозы, юртлэсь укнооссэ миськозы. Воткаын Пётр Чайковскийлэн синпелетэз дорын, Высоцкийлэсь нимзэ нуллӥсь скверын, Вотка тыметлэн ярдураз утялскозы. Сарапулын «Купеческие дачи» интыез туристъёсты пумитан вакытлы дасялозы: кылем лымыез, жуг-жагез утялтозы, писпуосты тӧдьымалозы, пичи скульптураосты тупатъялозы. Огъяросси ужрад борды котькуд мылкыд карись итӥськыны быгатэ. Утялсконэ пыриськисьёс понна экскурсиос но чакламын Тодэ вайытом, 12-тӥ оштолэзе Ижын карез утялтон толэзь кутскиз. Тегъёс: синпелет субботник волонтёръёс Ижкар Удмуртия  